Compania Națională de Administrare a Infrastructurii Rutiere (CNAIR) a anunțat că, în Prahova, vor avea loc două transporturi agabaritice. Vehiculele de mare tonaj vor transporta bazine.
Compania Națională de Administrare a Infrastructurii Rutiere (CNAIR) a anunțat, vineri, că, în perioada 08.03.2024 – 13.03.2024, se vor desfășura două transporturi cu depășiri agabaritice inclusiv în Prahova.
Vehiculele de mare tonaj se vor deplasa pe ruta Agigea – DN39 – A4 – DN3 – Murfatlar – DN22C – Medgidia – DN2A – Giurgeni – DN21A – Bărăganul – DN21 – Slobozia – DN2A – Urziceni – DN2 – Buzău – DN1B – Ploiești – Centura de Vest Ploiești – DN72 – Târgoviște – Găești – DN7 – Pitești – DN65 – Jitaru – Drumul Expres Craiova – Pitești – DN65 – DN65F – Craiova.
Vehiculele de mare tonaj, potrivit CNAIR, vor transporta bazine.
"Lățimea maximă a vehiculelor este de 5,6 m, cu masa totală 57 tone, lungime 29,5 m, înăltime 5,55 m, viteza de deplasare urmând a fi adaptată condițiilor de trafic. Menționăm că în conformitate OUG 195/2002 privind circulația pe drumurile publice viteza maximă de deplasare a vehiculelor cu depășiri este de 70 km/oră.
Etapele de desfășurare ale transporturilor sunt stabilite de poliția rutieră. Vehiculele vor fi însoțite de autovehicule autorizate și de echipaje ale poliției rutiere.
Transporturile nu se vor desfășura în perioadele și pe sectoarele de drum pe care sunt semnalate fenomene meteorologice periculoase, prin codurile galben, portocaliu sau roșu", a anunțat CNAIR.